Բիլ Փեքսթոն

**Բիլ Փեքսթոն** (, ), ամերիկացի դերասան, կինոռեժիսոր, սցենարիստ և պրոդյուսեր։

## Վաղ կյանք
thumb|right|250px|Փաքսթոնը (երեխան ամբոխի մեջ) Դալլասում, Քենեդիի ավտոշարասյան շարժման ժամանակ, 1963 թվականի նոյեմբերի 22-ին
Բիլ Փաքսթոնը ծնվել է Տեխաս նահանգի Ֆորտ-Ուերտ քաղաքում՝ Մերի Լուիի և Ջոն Լեյն Փաքսթոնի ընտանիքում։ Նրա հայրը գործարար էր, փայտանյութ վաճառող, թանգարանի ղեկավար և լրացուցիչ դերասան։ Նրա մայրական հարազատներից էր Համադաշնության բանակի գեներալ Էլիշա Փաքսթոնը։ Փաքսթոնի մայրը կաթոլիկ էր, և Փաքսթոնը ընտանիքի մյուս երեխաների հետ միասին դաստիարակվել են մոր հավատքով։

1963 թվականի նոյեմբերի 22-ին ութամյա Փաքսթոնը մարդկանց ամբոխի մեջ էր, որը ողջունում էր Ջոն Քենեդիին կորտեժում, երբ նա մտավ Դիլի Պլազա տարածք և սպանվեց։ Ավելի ուշ Փաքսթոնը հանդես եկավ որպես «Փարքլենդ» (2013) ֆիլմի համապրոդյուսեր, որը նվիրված էր նրա սպանությանը։

## Կարիերա
Փաքսթոնը տեղափոխվեց Լոս Անջելես, երբ նա 18 տարեկան էր և սկսեց աշխատել կինոարդյունաբերության մեջ՝ որպես դեկորատոր New World Pictures ստուդիայում։ Դեբյուտ է ունեցել չգրանցված դերում Ջոնաթան Դեմիի «Խենթ մայրիկը» (1975) ֆիլմում։

1992 թվականին Փաքսթոնը խաղաց իր առաջին գլխավոր դերը «Մեկ սխալ քայլ» ֆիլմում։

Փաքսթոնը նկարահանվել է Ջեյմս Քեմերոնի կողմից իր «Տերմինատոր» (1984) և «Այլմոլորակայիններ» (1986) գիտաֆանտաստիկ ֆիլմերում։

2006-2011 թվականներին Փաքսթոնը նկարահանվել է «Մեծ սեր» հայտնի հեռուստատեսային դրամայում։

Փաքսթոնը 1997 թվականին «Ճանապարհորդ» դրամայի պրոդյուսերն էր մի խումբ խաբեբաների մասին։ Մի քանի տարի անց Փաքսթոնը որպես ռեժիսոր իր դեբյուտը կատարեց «Փխրունություն» (2001) քրեական դրամայում՝ Մեթյու Մակքոնահիի և Փաուերս Բութի հետ։

Կատարել է գլխավոր դեր «Սմերչ» ֆիլմում և երկրորդական դերեր հայտնի ֆիլմերում՝ «Տերմինատոր», «Գիշատիչ 2», «Այլմոլորակայիններ», «Ճշմարտանման սուտ», «Տիտանիկ», «Ապոլոն-13», «Թվիստեր» և այլն։ Նա նաև նկարահանվել է ամերիկյան Limp Bizkit խմբի «Eat You Alive» երգի տեսահոլովակում և դարձել Call of Duty: Advanced Warfare («էկզո-զոմբի» ռեժիմում) խաղում կանի կերպարի նախատիպը, որին նվիրել է իր արտաքինն ու ձայնը։

## Անձնական կյանք
Բիլ Փաքսթոնը ամուսնացած էր Քելի Ռոուենի հետ 1979-1980 թվականներին։ 1987 թվականին ամուսնացել է Լուիզ Նյուբերիի հետ, ում հետ ամուսնության ընթացքում ունեցել է երկու երեխա՝ որդի Ջեյմսը (ծնվ. 1994) և դուստր Լիդիան (ծնվ. 1997)։

## Մահ
Բիլ Փաքսթոնը կյանքից հեռացավ 2017 թվականի փետրվարի 25-ին՝ 61 տարեկան հասակում։ Մահվան պաշտոնական պատճառ է ճանաչվել կաթվածը, որն առաջացել է սրտի փականի և աորտայի վիրահատությունից հետո առաջացած բարդություններից, որը նա կրել էր 2017 թվականի փետրվարի 24-ին։ Երեխա ժամանակ Փաքսթոնը տառապում էր ռևմատիզմով, որը դեռ վաղ տարիքից հանգեցրել էր սրտի հետ կապված խնդիրների։ Մարմինը դիակիզվել է, աճյունն ամփոփվել է «Ֆորեստ Լաուն» գերեզմանատանը։

Փաքսթոնի հիշատակին է նվիրված 2017 թվականի նոյեմբերին լույս տեսած «Կոչի՛ր ինձ քո անունով» ֆիլմը։ Ֆիլմի պրոդյուսեր Փիթեր Սփիրսը բացատրել է, որ իր ամուսինը՝ Բրայան Սվարդստրոմը, Փաքսթոնի լավագույն ընկերն ու գործակալն էր և նրա հետ մի անգամ այցելել է ֆիլմի նկարահանումներին, երբ ընկերացել է ռեժիսոր Լուկա Գուադանյինոյի հետ, որն էլ ի վերջո որոշել է ֆիլմը նվիրել Փաքսթոնին։

Փաքսթոնի մահից հետո ցավակցություն են հայտնել կինոարդյունաբերության բազմաթիվ ներկայացուցիչներ, այդ թվում՝ Թոմ Հենքսը, Շարլիզ Թերոնը, Ջորդան Փիլը, Ջեյմի Լի Քերթիսը, ինչպես նաև «Մեծ սեր» սերիալում նրա գործընկերներ Ջին Թրիփլհորնը, Քլոե Սևինյին և Ջինիֆեր Գուդվինը։

## Ֆիլմագրություն
### Դերասանական աշխատանքներ

### Ռեժիսորական աշխատանքներ
* 1980՝ Ձկան գլուխներ
* 2001՝ Փոխնախագահ
* 2005՝ Հաղթանակ

### Սցենարական աշխատանքներ
* 1980՝ Ձկան գլուխներ

### Պրաոդյուսերական աշխատանքներ
* 1997՝ Ճանապարհորդ
* 2007՝ Լավ կյանք
* 2013՝ Պարքլենդ

## Մրցանակներ և անվանակարգեր

## Ծանոթագրություններ

 
Կատեգորիա:20-րդ դարի կինոռեժիսորներ
Կատեգորիա:21-րդ դարի դերասաններ
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Լոս Անջելես քաղաքում մահացածներ
Կատեգորիա:Կաթվածից մահացածներ
Կատեգորիա:Կինոռեժիսորներ այբբենական կարգով